***ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ***

***София, бул. ”Св. Климент Охридски” №8, тел.: 02/81-63-100, факс: 02/962-53-36***

**Утвърдена**

**със Заповед № Р-ФХ-11 / 22.01.2019 г.**

**на Ректора на ХТМУ**

**ДОКУМЕНТАЦИЯ**

за участие в търг с тайно наддаване за продажба на движими вещи – 4 броя употребявани автомобили - частна държавна собственост на Химикотехнологичен и металургичен университет /ХТМУ/

**гр. София, януари 2019 г.**

**І. ОРГАНИЗАТОР НА ТЪРГА**

Настоящият търг с тайно наддаване се организира от ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ /ХТМУ/, БУЛСТАТ 000670673, с адрес: София, бул. Св. Климент Охридски 8

**ІІ. ОСНОВАНИЕ, ПРЕДМЕТ И ВИД НА ТЪРГА**

Търгът се провежда на основание чл. 61 и 64 от Закона за държавната собственост, чл. 69 от Правилника за прилагане на Закона за държавната собственост, Раздел ІІ от Наредба № 7 от 14.11.1997 г. за продажба на движими вещи – частна държавна собственост и Заповед № Р-ФХ-11/22.01.2019 г. на Ректора на ХТМУ.

Предмет и вид на търга

Предмет на търга е продажбата на 4 броя употребявани автомобили, изчерпателно посочени с пълно описание и начални тръжни цени в Приложение № 1 – неразделна част от настоящата документация.

Автомобилите – предмет на продажбата, са изложени за оглед след предварителна заявка на тел. 0879356535, инж. Манолов-Пом. Ректор, всеки работен ден от 09, 00 ч. до 12, 00 часа за времето от 04.02.2019 г. до 14.02.2019 г. включително, в гаража на ХТМУ – София, бул. Св. Кл. Охридски № 8.

На всеки от изложените автомобили се поставя табела с марката и модела на МПС, брой изминати километри, начална тръжна цена, поредния номер в тръжния списък, както и други данни. За всеки извършен оглед кандидатът за участие попълва декларация /Приложение № 3/

Вид на търга

Продажба на движими вещи – частна държавна собственост чрез търг с тайно наддаване.

**ІІІ. НАЧАЛНА ТРЪЖНА ЦЕНА**

Определена от комисия, назначена със Заповед № Р-ФХ-10/21.01.2019 г. на Ректора на ХТМУ и посочена в Заповед № Р-ФХ-11/22.01.2019г.на Ректора на ХТМУ за откриване на тръжната процедура.

**ІV. ДЕПОЗИТ ЗА УЧАСТИЕ В ТЪРГА.**

**СРОК И МЯСТО НА ПРИЕМАНЕ НА ОФЕРТИТЕ**

За участие в търга се заплаща депозит в размер 10 на сто от първоначалната тръжна

цена за всяка вещ, за която се кандидатства по следната банкова сметка:

*IBAN:ВG16 ВNBG 9661 3300 1032 01; BIC: BNBG BGSD; БНБ*

Оферта се подава след извършен оглед всеки работен ден от 09, 00 ч. до 12, 00 часа и от 13, 00 часа до 16, 00 часа, за периода от 04.02.2019 г. до 14.02.2019 г., включително, на адрес София, бул. Св. Климент Охридски 8, сграда А – Ректорат, стая 205, деловодство.

Офертата - Приложение №4 се подава лично или чрез пълномощник в непрозрачен, запечатан плик.

Председателят или определен от него член на тръжната комисия проверява дали са спазени условията за участие в търга и поставя върху плика, съдържащ офертата, тръжния номер на кандидата и номера на позицията на вещта от тръжния списък. Приетата оферта се пуска в урна, запечатана от председателя на тръжната комисия, в присъствието на кандидата.

Председателят на тръжната комисия вписва подадените оферти по реда на

постъпването им във входящ регистър /Приложение № 1/.

**V. УСЛОВИЯ И ОРГАНИЗАЦИЯ НА ПРОВЕЖДАНЕ НА ТЪРГА**

1. Условия на търга

Тръжната документация се предоставя безплатно и до нея е осигурен достъп по електронен път чрез интернет-страницата на ХТМУ: www.uctm.edu, рубрика Търгове

2. Изисквания към кандидатите

2.1 Кандидат за участие в търга може да бъде всяко българско и чуждестранно физическо или юридическо лице.

* 1. Необходими документи за участие в търга:

За допускане до участие в търга кандидатът трябва да представи на комисията за провеждане на тръжната процедура заявление за участие /Приложение № 2/, към което се прилагат следните документи:

* Копие от нотариално заверено пълномощно при упълномощено лице;
* Документ за внесен депозит;
* Декларация за извършен оглед /Приложение № 3/;

2.3 Кандидат, който не представи някой от документите по т.2.2 или представения документ не е в изискуемата форма, не се допуска до участие в търга.

1. Време и място за провеждане на търга

Отварянето на урната за търга ще се извърши на 15.02.2019, от 11 часа, на адрес: София, бул. Св. Климент Охридски 8, сграда А – Ректорат на ХТМУ, 2-ри етаж, заседателна зала от комисия, определена със Заповед № Р-ФХ-11/22.01.2019 г.

4. Процедура по провеждане на търга

* 1. Търгът се провежда за една или повече от посочените вещи.
  2. Търгът се провежда при условие, че присъстват всички членове на комисията.
  3. Председателят на комисията открива търга, като обявява пред присъстващите:
* Състава на комисията
* Броя на кандидатите по дадения тръжен номер
* Началната тръжна цена на движимите вещи
  1. В деня на провеждане на търга, комисията отваря урната и класира офертите в тръжен лист. В тръжния лист се вписват всички получени оферти и тръжните номера на кандидатите.
  2. За спечелил търга се обявява кандидатът, предложил най-висока цена.
  3. Когато двама или повече кандидати предложат еднаква цена, тръжната комисия определя крайния купувач чрез жребий.
  4. За проведения търг комисията съставя тръжен протокол в два екземпляра – по един за тръжната комисия и спечелилия търга.
  5. Резултати от търга се обявяват на таблото за обявления на ХТМУ в преддверието на сграда А – Ректорат на ХТМУ и на интернет-страницата на ХТМУ: www.uctm.edu
  6. В 7-дневен срок от датата на обявяване резултатите от търга участниците могат да подадат жалба по реда на Административно-процесуалния кодекс за неспазване условията и реда за неговото провеждане.
  7. Спечелилият търга заплаща предложената цена в срок до 3 работни дни от датата на писменото уведомление за влизане в сила на заповедта за обявяване на резултатите от търга.
  8. Ако плащането не се извърши в срока по т.4.10 депозитът се задържа и се предлага на следващия по ред кандидат да заплати предложената от него цена. В случай, че и вторият поред кандидат не извърши плащането в определения срок, тръжната комисия отбелязва със забележка в тръжния протокол, че вещта не е продадена.
  9. Връщането на внесения депозит на неспечелилите участници се извършва по нареждане на председателя на тръжната комисия след подписване на тръжния протокол.
  10. Вещта се предава на купувача след заплащане на цената. Собствеността върху вещта се прехвърля с подписване на договор и предаването й.

1. Начин на плащане:

Всички разходи по прехвърляне на собствеността на автомобилите са за сметка на купувача.

Плащането се извършва по следната банкова сметка на продавача:

*IBAN: ВG25 ВNBG 9661 3100 1032 01; BIC: BNBG BGSD; БНБ*

1. Сключване на договор

Договорът за покупко-продажба се сключва след заплащане на цената от купувача.

Закупения автомобил следва да се вдигне от купувача най-късно в 5-дневен срок от датата на плащането. След този срок купувачът дължи на продавача магазинаж в размер на един процент от цената за всеки ден закъснение.

**VІ. ПРИЛОЖЕНИЯ**

1. ПРИЛОЖЕНИЕ № 1 – Входящ регистър на тръжните предложения.

2. ПРИЛОЖЕНИЕ № 2 – Заявление за участие.

3. ПРИЛОЖЕНИЕ № 3 – Декларация за извършен оглед.

4. ПРИЛОЖЕНИЕ № 4 – Ценово предложение.